মোজেজা আশরাফ মোনালিসা

মোজেজা আশরাফ মোনালিসা (জন্ম ৫ অক্টোবর, ১৯৮৪) হলেন একজন বাংলাদেশী মডেল, অভিনেত্রী, ও নৃত্যশিল্পী। তিনি ২০০০ সালে মিস ফটোজেনিক খেতাব লাভ করেন। ২০০২ এবং ২০০৭ সালে বাংলালিংক দেশ টু বিজ্ঞাপনে কাজ করার জন্য তিনি দুই বার মেরিল-প্রথম আলো পুরস্কার এ তারকা জরিপে সেরা নারী মডেলের পুরস্কার লাভ করেন। মোনালিসার জন্ম ১৯৮৪ সালের ৫ অক্টোবর ঢাকায়। তার পিতা আশরাফ হোসেন এবং মাতা মমতাজ বেগম। ১৯৯৯ সালে তার পিতা মৃত্যুবরণ করেন। তিন বোনের মধ্যে মোনালিসা সবার ছোট। তার বড় দুই বোন মুনিরা ও মারিয়া। মোনালিসার সংস্কৃতি অঙ্গনে পদচারণা শুরু হয় ১০ বছর বয়সে নাচ ও মডেলিং দিয়ে। নৃত্যশিল্পী হিসেবে তিনি রাষ্ট্রীয় সফরে তুরস্ক যান। মডেলিংয়ে তারিক আনাম খান নির্দেশিত ফেয়ার অ্যান্ড লাভলির বিজ্ঞাপন দিয়ে তিনি প্রথম সকলের নজর কাড়েন। মডেলিংয়ের পাশাপাশি তিনি টেলিভিশন নাটকেও অভিনয় শুরু করেন। তার বয়স যখন একুশ, কাগজের ফুল নাটকে অভিনয় করেন। পরে হুমায়ূন আহমেদ পরিচালিত তৃষ্ণা নাটকে অভিনয় করেন। ২০১১ সালে তিনি একপর্বের নাটক বাজি, একটু ভালোবাসা, বান্দুলুম ও রোমিওরা এবং ধারাবাহিক নাটক অল রাউন্ডার ও ভালো থেকো ফুল মিষ্টি বকুল এ অভিনয় করেন। ২০১২ সালে ঈদের বিশেষ নাটক চম্পাকলি এবং সাগর জাহান পরিচালিত সিকান্দার বক্স সিরিজের ছয় পর্বের মিনি ধারাবাহিক সিকান্দার বক্স এখন বিরাট মডেল এ মোশাররফ করিমের বিপরীতে অভিনয় করেন। এছাড়া মাহফুজ আহমেদের সাথে ফিজ-আপ এর বিজ্ঞাপনে কাজ করেন। বিয়ের পর ২০১৩ সালে তিনি স্বামীর সাথে নিউ ইয়র্ক চলে যান। সেখানে তিনি যুক্তরাষ্ট্র-ভিত্তিক বাংলা চ্যানেল টাইম টিভির প্রোগ্রাম প্রধান হিসেবে কাজ করেন। তিন বছর পর তিনি দেশে ফিরে আসেন এবং আবার মডেলিং ও অভিনয় নিয়ে ব্যস্ত হয়ে পড়েন। এসময় তিনি যমুনা গ্রুপের ফ্যান ও ফ্রিজের বিজ্ঞাপনে কাজ করেন। বিজ্ঞাপন দুটি নির্দেশনা দেন সৈয়দ রাসেল। দীর্ঘ বিরতির পর তিনি আটটি ঈদের বিশেষ নাটকে অভিনয় করেন। তিনি মোশাররফ করিমের বিপরীতে সাগর জাহান পরিচালিত অ্যাভারেজ আসলাম ও সাজিন আহমেদ বাবু পরিচালিত ডিড সোলায়মান, ইরফান সাজ্জাদের বিপরীতে রায়হান জুয়েল পরিচালিত চিরকুট নাটকে অভিনয় করেন। এছাড়া মিস্টার পারফেকশনিস্ট, আন্তর্জাতিক মামা, এবং সজল নূরের বিপরীতে অনন্য ইমন নির্দেশিত রোমান্টিক ফিনিক্স ফ্লাই নাটকে তন্বী চরিত্রে এবং নাহিদ বাবু পরিচালিত আমি তুমি ও সে নাটকে অভিনয় করেন। আমি তুমি ও সে নাটকটি ধারণের প্রায় আটমাস পর ২০১৭ সালের এপ্রিলে মাছরাঙ্গা টেলিভিশন এ প্রচারিত হয়। ২০১৮ সালের আগস্ট থেকে তিনি মার্কিন যুক্তরাষ্ট্রে বসবাস শুরু করেন। বাজি (২০১১) একটু ভালোবাসা (২০১১) বান্দুলুম (২০১১) রোমিওরা (২০১১) অল রাউন্ডার (২০১১) ভালো থেকো ফুল মিষ্টি বকুল (২০১১) চম্পাকলি (২০১২) সিকান্দার বক্স এখন বিরাট মডেল (২০১২) অ্যাভারেজ আসলাম (২০১৬) ডিড সোলায়মান (২০১৬) চিরকুট (২০১৬) মিস্টার পারফেকশনিস্ট (২০১৬) আন্তর্জাতিক মামা (২০১৬) ফিনিক্স ফ্লাই (২০১৬) আমি তুমি ও সে (২০১৬) মিস ফটোজেনিক, ২০০০ বিএইএমএ পুরস্কার চ্যানেল আই পারফর্মেন্স পুরস্কার মেরিল-প্রথম আলো পুরস্কার, ২০০২, ২০০৭ ঢালিউড পুরস্কার বাংলাদেশ রিপোর্টার্‌স অ্যাসোসিয়েশন পুরস্কার "মেরিল–প্রথম আলো পুরস্কার - পর্দার পেছনের গল্প"। দৈনিক প্রথম আলো। ২৪ এপ্রিল ২০১৬। সংগ্রহের তারিখ ১১ এপ্রিল ২০১৭।  "মোনালিসা চিরকালই রহস্য"। দৈনিক যুগান্তর। ২৮ এপ্রিল ২০১৬। ২ মে ২০১৬ তারিখে মূল থেকে আর্কাইভ করা। সংগ্রহের তারিখ ১১ এপ্রিল ২০১৭।  খান, রুম্মান রশীদ (৫ জুলাই ২০১২)। "বাগদানের পর মোনালিসা"। দৈনিক প্রথম আলো। সংগ্রহের তারিখ ১১ এপ্রিল ২০১৭। [স্থায়ীভাবে অকার্যকর সংযোগ] "Monalisa at DailyStar Cafe"। দ্য ডেইলি স্টার। ১ জুন ২০১২। ১৭ অক্টোবর ২০১৪ তারিখে মূল থেকে আর্কাইভ করা। সংগ্রহের তারিখ ১১ এপ্রিল ২০১৭।  কিবরিয়া, মারুফ (৭ মে ২০১৬)। "নতুন উদ্যমে মোনালিসা"। দৈনিক মানবজমিন। সংগ্রহের তারিখ ১১ এপ্রিল ২০১৭।  "Monalisa First taste of modelling"। দ্য ডেইলি স্টার। ১৭ মে ২০১৩। সংগ্রহের তারিখ ১১ এপ্রিল ২০১৭।  "Monalisa to get back business again"। ডেইলি সান। ৭ মে ২০১৬। ১০ জুলাই ২০১৭ তারিখে মূল থেকে আর্কাইভ করা। সংগ্রহের তারিখ ১১ এপ্রিল ২০১৭।  "The Monalisa mystique"। দ্য ডেইলি স্টার। ১০ জুলাই ২০১১। সংগ্রহের তারিখ ১১ এপ্রিল ২০১৭।  "হিটস্ট্রোকে অচেতন মোনালিসা"। বাংলানিউজটোয়েন্টিফোর.কম। ৬ জুন ২০১২। সংগ্রহের তারিখ ১১ এপ্রিল ২০১৭। [স্থায়ীভাবে অকার্যকর সংযোগ] "বিরতির পর মোনালিসা"। দৈনিক যুগান্তর। ২২ জুলাই ২০১৩। সংগ্রহের তারিখ ১১ এপ্রিল ২০১৭।  "শেষ থেকেই শুরু করছেন মোনালিসা"। বাংলা ট্রিবিউন। ৭ এপ্রিল ২০১৬। ১৭ সেপ্টেম্বর ২০১৬ তারিখে মূল থেকে আর্কাইভ করা। সংগ্রহের তারিখ ১১ এপ্রিল ২০১৭।  "Monalisa is back!"। দ্য ডেইলি স্টার। ১১ এপ্রিল ২০১৬। সংগ্রহের তারিখ ১১ এপ্রিল ২০১৭।  "মডেল হয়ে মোনালিসার ফেরা"। দৈনিক সমকাল। ২৪ এপ্রিল ২০১৬। সংগ্রহের তারিখ ১১ এপ্রিল ২০১৭। [স্থায়ীভাবে অকার্যকর সংযোগ] "বিজ্ঞাপনের কাজ শুরু করতে যাচ্ছেন মোনালিসা"। এনটিভি। ২৪ এপ্রিল ২০১৬। সংগ্রহের তারিখ ১১ এপ্রিল ২০১৭।  "ঈদের আট নাটকে মোনালিসা"। দৈনিক ইত্তেফাক। ১ জুন ২০১৬। ২ জুন ২০১৬ তারিখে মূল থেকে আর্কাইভ করা। সংগ্রহের তারিখ ১১ এপ্রিল ২০১৭।  "আমেরিকায় ফিরে গেলেন মোনালিসা"। দৈনিক কালের কণ্ঠ। ১২ জুলাই ২০১৬। সংগ্রহের তারিখ ১১ এপ্রিল ২০১৭।  "তিন বছর পর মোনালিসা"। বাংলাদেশ প্রতিদিন। ১০ মে ২০১৬। সংগ্রহের তারিখ ১১ এপ্রিল ২০১৭।  "মোনালিসা-সজলের 'আমি তুমি ও সে'"। বাংলাদেশ প্রতিদিন। ৬ এপ্রিল ২০১৬। সংগ্রহের তারিখ ১১ এপ্রিল ২০১৭।  উইকিমিডিয়া কমন্সে মোজেজা আশরাফ মোনালিসা সংক্রান্ত মিডিয়া রয়েছে। ইন্টারনেট মুভি ডেটাবেজে মোজেজা আশরাফ মোনালিসা (ইংরেজি) ফেসবুকে মোজেজা আশরাফ মোনালিসা